EkBass/fiwiki-20250220-pages-articles huggingface dataset:
Rakkausseikkailu 2007 (kappale)

Rakkausseikkailu 2007 on Annika Eklundin samannimisen albumin single. Sävellyksen ja sovituksen on tehnyt Kerkko Koskinen ja sanat Kyösti Salokorpi. Luokka:Vuoden 2007 kappaleet Luokka:Annika Eklundin kappaleet
Valoja ja varjoja (kappale)

Valoja ja varjoja on Annika Eklundin kappale, joka julkaistiin singlenä samannimiseltä albumilta. Kappaleen on säveltänyt ja sovittanut Mika Toivanen ja sanoituksen on tehnyt Jiri Nikkinen. == Lähteet == Luokka:Vuoden 2003 kappaleet Luokka:Annika Eklundin kappaleet
On sama kuinka kauas meet

On sama kuinka kauas meet on Annika Eklundin vuonna 2003 ilmestyneeltä albumilta Valoja ja varjoja Se on Eklundin ensimmäinen single sitten vuoden 1997. Luokka:Vuoden 2002 kappaleet Luokka:Annika Eklundin kappaleet
Auta mua / Tyttö sopassa

Auta mua / Tyttö sopassa on Annika Eklundin ensisingle. Eklund esiintyi tuolloin pelkällä etunumellään, joten single julkaistiin Annikan ensimmäisenä levytyksenä. Luokka:Vuoden 1997 kappaleet Luokka:Annika Eklundin kappaleet
Sappitie

Sappiteillä () tarkoitetaan kaikkia niitä teitä, joita pitkin sappi kulkee maksasta pohjukaissuoleen ja sappirakkoon. Pienimpiä sappiteitä ovat sappihiussuonet (), jotka kulkevat maksasolujen välissä keräten maksasoluista erittyvää sappea. Ne ovat hyvin ohutseinäisiä tiehyitä, jotka laskevat maksaliuskatiehyisiin (). Maksaliuskatiehyistä sappi kulkee edelleen sappitiehyisiin eli vasempaan ja oikeaan maksatiehyeen (). Vasen ja oikea maksatiehyt kulkevat ulos maksasta maksaportin kautta, jonka jälkeen ne yhtyvät yhteiseksi maksatiehyeksi (). Yhteinen maksatiehyt vie sappea sapenjohtimeen (), joka laskee pohjukaissuolen isoon pohjukaissuolinystyyn. Sappirakon tiehyt () yhdistää sappirakon sapenjohtimeen. Sialla on vasen maksatiehyt, mutta siltä puuttuu oikea maksatiehyt. Maksasta tulevat oikean puolen sappitiehyet yhtyvätkin sialla suoraan yhteiseen maksatiehyeen. Lihansyöjiltä puuttuvat oikea ja vasen maksatiehyt sekä yhteinen maksatiehyt. Näillä lajeilla maksasta tulevat sappitiehyet yhtyvät erillisinä pieninä tiehyinä sappirakon tiehyeen. ==Lähteet== Luokka:Ruoansulatuselimistö
Ahti Jokinen

Ahti Antero Jokinen (s. 15. huhtikuuta 1944 Kihniö) on suomalainen näyttelijä. Jokinen opiskeli Tampereen yliopiston näyttelijäkurssilla vuosina 1969–1973. Hän oli kiinnitettynä Porin Teatteriin vuosina 1973–1975, Suomen Kansallisteatteriin 1975–1984, Lahden kaupunginteatteriin 1983–1984 ja vuosina 1984–1998 Tampereen Työväen Teatteriin, josta hän jäi eläkkeelle. Parhaiten hänet muistetaan kuitenkin tamperelaisen komediasarjan Mummo (1987) isä- hahmosta. Tämän lisäksi hän on esiintynyt myös useissa muissa televisiosarjoissa sekä elokuvissa, esimerkiksi televisiosarjoissa Tarkkis (1986), Hermannin arkipäivää (1987), Kotirappu (1987), Metsolat (1993–1995), Kovaa maata (1994–1997) ja Kaikki kotona (2000) sekä elokuvissa Akaton mies (1983), Kun Hunttalan Matti Suomen osti (1984), Joki (2001), Onnen varjot (2005), Päätalo (2008) sekä Taistelu Näsilinnasta 1918 (2012). Yksi Jokisen tunnetuimmista roolitöistä oli Otto Ryynänen Veikko Kerttulan tv- filmatisoinnissa Heikki Turusen romaanista Simpauttaja. 1980-luvun loppupuolella Jokinen toimi lukijana piirrossarjassa Leikkitiikeri Luukas. Jokinen asuu Tampereella, jossa sijaitsee myös hänen perustamansa ohjelmatoimisto Nääsviihde Oy. Ahti Jokisen poika on näyttelijä Jarno Jokinen.Ysäriklassikon tähti palasi näyttelijäksi ==Lähteet== ==Aiheesta muualla== * Nääsviihde Oy:n nettisivut Luokka:Suomalaiset näyttelijät Luokka:Suomalaiset lausujat Luokka:Vuonna 1944 syntyneet Luokka:Elävät henkilöt
Ampumahiihdon maailmanmestaruuskilpailut 1992

Ampumahiihdon maailmanmestaruuskilpailut 1992 järjestettiin 22. maaliskuuta Novosibirskissa, Venäjällä. Kisaohjelmaan kuuluivat ainoastaan joukkuekilpailut, jotka eivät olleet olympialaisten ohjelmassa. ==Miehet== ===Joukkuekilpailu=== Sija Maa Joukkue Aika/sakkokierrokset 1 Jevgeni Redkin, Aleksandr Tropnikov, Anatoli Ždanovitš, Aleksandr Popov 56.23 / 0–1–0–1 2 Frode Løberg, Jon Åge Tyldum, Sylfest Glimsdal, Gisle Fenne 56.31 / 0–0–2–2 3 Aivo Undras, Hillar Zahkna, Urmas Kaldvee, Kalju Ojaste 57.13 / 0–1–1–0 4 Uros Velepec, Jure Velepec, Bostjan Lekan, Janez Ozbolt 57.30 / 0–1–0–1 5 Franz Schuler, Alfred Eder, Ludwig Gredler, Wolfgang Perner 58.06 / 1–1–1–2 6 Xavier Blond, Thierry Dusserre, Patrice Bailly-Salins, Stephane Bouthiaux 58.07 / 0–2–2–0 ==Naiset== ===Joukkuekilpailu=== Sija Maa Joukkue Aika/sakkokierrokset 1 Petra Baner Uschi Disl, Inga Kesper, Petra Schaaf 56.44 / 0–0–2–0 2 Jelena Belova, Inna Šeškil, Anfisa Reztsova, Svetlana Petšerskaja 57.32 / 1–2–2–0 3 Gabriela Suvova, Eva Hakova, Jana Kulhava, Irina Adamickova 57.59 / 1–1–0–2 4 Delphine Burlet, Veronique Claudel, Anne Briand, Corinne Niogret 1.00.09 / 1–2–1–1 5 Hildegunn Fossen, Signe Trosten, Grete Ingeborg Nykkelmo, Elin Kristiansen 1.00.46 / 1–4–3–0 6 Merle Viirmaa, Jelena Poljakova, Eveli Peterson, Krista Lepik 1.02.28 / 1–1–1–1 ==Mitalitaulukko== Sija Maa 1\. IVY 1 1 0 2\. Saksa 1 0 0 3\. Norja 0 1 0 4\. Tšekkoslovakia 0 0 1 4\. Viro 0 0 1 == Lähteet == * Turun Sanomat 23.3. 1992 1992 Maailmanmestaruuskilpailut Luokka:Venäjän ampumahiihto Luokka:Novosibirskin urheilu
Petter Johan von Zweigberg

Petter Johan von Zweigberg (myös muodossa von Zweygbergk, k. 1750) oli suomalainen rusthollari, upseeri ja talonpoikaissäädyn edustaja Ruotsin vuoden 1731 valtiopäivillä.Luettelo Suomen talonpoikaissäädyn valtiopäiväedustajista säätyvaltiopäivillä Hän omisti vuodesta 1724 alkaen Runsas-nimisen ratsutilan Suur-Pirkkalassa, nykyisen Ylöjärven alueella.Ylöjärven talonhaltijaluettelo Petter Johanilla oli ainakin kaksi lasta vaimonsa Ingeborg Widbohmin (k. 1769) kanssa. Poika Gustaf Ernst von Zweigberg (1726 - 1767) hallitsi isän tilasta lohkottua Runsaan Ylisen ratsutila. Poika Fredrik Johan Zweygberg (1722 - 1775) opiskeli Turun akatemiassa ja toimi Hausjärven kappalaisena, mutta erotettiin virastaan vuonna 1769. Petter Johan kuului alkuaan böömiläiseen von Zweigbergk-aatelissukuun.Petter Johan von Zweygberg - sukupuu Isä Anton Georg von Zweygberg omisti Volkovon lahjoitusmaan nykyisellä Pietarin esikaupunkialueella ja kaatui taistelussa Venäjää vastaan. Antonin leski Margaretha o.s. Fechtenberg joutui lapsineen vankeuteen Venäjälle Pietari Suuren vallattua suvun maat. Petter itse kuoli tapaturmaisesti keväällä 1750. Matkallaan kodistaan Runsaan ratsutilalta hän lankesi hevosineen jäihin oikaistessaan kapean, mutta virtauspaikkoja sisältävän salmen yli. Paikallisessa kansanperinteessä ja kummitustarinoissa kerrotaan salmeen hukkuneesta ritarista matkalla rakastajatterensa luo viitaten todennäköisesti juuri Petter von Zweigbergiin ja hänen kohtaloonsa. Näsijärven Vahantalahden kapein kohta nimettiin tarinan johdosta Ritarisalmeksi. == Lähteet == Luokka:Ruotsin talonpoikaissäädyn valtiopäivämiehet Luokka:Syntymävuosi puuttuu Luokka:Vuonna 1750 kuolleet
Palsa

Palsa voi tarkoittaa seuraavia asioita: *palsa, palsasoilla tavattava sisältä ikiroudassa oleva turvekumpu *Palsa, kylä Padasjoella *Kalervo Palsa ja kuriton käsi -elokuvan työnimi *Palsa, lampi Hartolassa == Henkilöt == *Kalervo Palsa (1947–1987), kuvataiteilija *Taru Palsa (s. 1988), kestävyysjuoksija
Robert Bruce Merrifield

Robert Bruce Merrifield (15. heinäkuuta 1921 Fort Worth Yhdysvallat − 14. toukokuuta 2006) oli yhdysvaltalainen biokemisti. Hän sai Nobelin kemianpalkinnon vuonna 1984 niin sanotun kiinteän kantajan synteesin kehittämisestä. Merrifield opiskeli kemiaa Kalifornian yliopistossa Los Angelesissa. Valmistumisensa jälkeen hän työskenteli Philip R. Park Research Foundationille. Merrifieldin tehtävänä oli huolehtia eläinlaumasta, ja hän avusti eläinten kasvuntutkimista, kun niiden ruokavalio koostui synteettisistä aminohapoista. Merrifield palasi Kaliforniaan Los Angelesin kampukseen. Siellä hän kehitti yhdessä biokemian professorin M. S. Dunnin kanssa mikrobiologisia menetelmiä pyrimidiinin tunnistamiseksi. Merrifield meni naimisiin Elizabeth Furlongin kanssa 19.6.1949, heti tohtoriksi valmistumisensa jälkeen. Seuraavana päivänä he muuttivat New Yorkiin. Merrifield toimi Rockefeller- yliopistossa tohtori D. W. Woolleyn assistenttina tutkien dinukleotidien kasvuun vaikuttavia tekijöitä ja peptidien muodostumiseen vaikuttavia tekijöitä, joita Woolley oli tutkinut jo aiemmin. Nämä tutkimukset johtivat kiinteän kantajan synteesimenetelmään vuonna 1959. 1960-luvun puolivälissä Merrifieldin laboratorio oli syntetisoinut bradykiniinin, angiotensiinin, desamino-oksitosiinin ja insuliinin. Vuonna 1969 Merrifield ja hänen kollegansa Bernd Gutte syntetisoivat ensimmäisen kerran entsyymin RNaasi A:n. Tämä todisti entsyymien kemiallisen luonteen. == Aiheesta muualla == *Merrifieldin elämäkerta Luokka:Nobelin kemianpalkinnon saajat Luokka:Yhdysvaltalaiset biokemistit Luokka:Vuonna 1921 syntyneet Luokka:Vuonna 2006 kuolleet
Liisa Majapuro

Sirkka Liisa Majapuro (25. toukokuuta 1917 Viipuri – 29. joulukuuta 2014 Helsinki) oli suomalainen lausuntataiteilija ja professori. Hän toimi Suomen lausujain liiton puheenjohtajana vuoden Timo Tiusasen ulkomailla olon aikana.Suomen lausujain liitto Hänen kunniakseen on nimetty Hämeen läänin puhetaiteen neuvottelukunnan ja Hämeen läänin taidetoimikunnan järjestämä Liisa Majapuro -lausuntakilpailu.Finlex ==Palkinnot ja tunnustukset== *Pro Finlandia -mitali 1970 *Kordelinin säätiön tunnustuspalkinto 1995 Kordelin.fi *Hämeen Liiton Kulttuuritunnustuspalkinto 1993Hämeen liitto ==Teokset== * Liisa Majapuro, Suolainen ruusu, WSOY, 1996 * Juhla on runojen aikaa, toim. Liisa Majapuro, Karisto, 1980 * Vanhaa suomalaista runoa ja proosaa, toim. Liisa Majapuro, Gummerus, 1968 ==Äänitteet== *1800-luvun suomalaista kirjallisuutta Äänite, esittäjä Liisa Majapuro, 1964 *Kurittomat karhut Moniviestin esittäjä Liisa Majapuro ym., 1991 *Nalle Puh rakentaa talon Äänite esittäjä Liisa Majapuro ym., 2000 *Nalle Puh Äänite esittäjä Liisa Majapuro ym., 2000 *Punahilkka Äänite esittäjä Liisa Majapuro ym., 1964 *Runon mestareita 1500-1800 luvuilta Äänite esittäjä Liisa Majapuro, 1961 *Satumaailma Äänite 1-5, esittäjä Liisa Majapuro ym, 1965, 1967, 1968 *Sulle laulan... valikoima Eino Leinon runoja, esittäjä Liisa Majapuro, 1979 *Suolainen ruusu Äänite, esittäjä Liisa Majapuro, 1996. ==Lähteet== ==Aiheesta muualla== * Liisa Majapuron muistokirjoitus Helsingin Sanomissa Luokka:Suomalaiset lausujat Luokka:Suomalaiset professorit Luokka:Pro Finlandia -palkitut Luokka:Vuonna 1917 syntyneet Luokka:Vuonna 2014 kuolleet
Yrjö Jyrinkoski

Yrjö Armas Jyrinkoski (17. toukokuuta 1920 – 7. maaliskuuta 1981) oli suomalainen lausuntataiteilija. Jyrinkoski julkaisi kolmattakymmentä kirjallista äänilevyä erityisesti 1960-luvulla.Pekka Gronow Vuosikymmenien ajan hän kiersi suomalaisia kouluja pitämässä lausuntatilaisuuksia.Anita Konkka Erityisesti hänet muistetaan Eino Leinon runojen tulkitsijana.Hietaniemen hautausmaa, myös kuva hautakivestä Taiteilijakukkulalla Hän tulkitsee kaseteilla myös Tapio Nousiaisen teosta Leipää ja suolaa. Yrjö Jyrinkoski on haudattu Hietaniemen hautausmaan Taiteilijainmäelle. ==Teokset== * Yrjö Jyrinkoski, Runomuistelmat : ohjelmistoa 20 vuoden ajalta; toim. Tom Kalima, Weilin + Göös , 1981 ==Lähteet== Luokka:Suomalaiset lausujat Luokka:Vuonna 1920 syntyneet Luokka:Vuonna 1981 kuolleet
David Beasley

thumb|David Beasley David Muldrow Beasley (s. 26. helmikuuta 1957 Lamar, Etelä-Carolina) on yhdysvaltalainen republikaanipoliitikko Hän toimi yhden kauden Etelä-Carolinan kuvernöörinä vuosina 1995–1999. Beasley pyrki tämän jälkeen myös jatkokaudelle kuvernöörinä, mutta ei tullut valituksi. Etelä- Carolinan Lamarissa syntynyt Beasley toimi ennen kuvernöörikauttaan Etelä- Carolinan edustajainhuoneen jäsenenä vuosina 1979-92. Hän opiskeli myös Clemsonin yliopistossa, mutta valmistui myöhemmin Etelä-Carolinan yliopistosta ja sen lakikoulusta. Beasley on ollut epäonnistuneesti ehdolla Yhdysvaltain senaattiin. Hän on naimisissa, ja hänellä on neljä lasta. == Lähteet == Luokka:Etelä-Carolinan kuvernöörit Luokka:Vuonna 1957 syntyneet Luokka:Elävät henkilöt Luokka:Yhdysvaltalaiset republikaanipoliitikot
Carroll A. Campbell

Carroll Ashmore Campbell, Jr. (24. heinäkuuta 1940 – 7. joulukuuta 2005) oli yhdysvaltalainen republikaanisen puolueen poliitikko. Hän syntyi Greenvillessä ja toimi Etelä-Carolinan osavaltion 112. kuvernöörinä vuosina 1987–1995. Campbell istui Etelä-Carolinan edustajainhuoneessa 1970–1974 sekä senaatissa 1976–1978 ja Yhdysvaltain edustajainhuoneessa Etelä-Carolinan neljännestä vaalipiiristä 1979–1987. Campbell ilmoitti lokakuussa 2001 sairastuneensa Alzheimerin tautiin.http://www.usatoday.com/news/washington/2001-10-05-campbell.htm Hän päätyi sairauden loppuvaiheissa laitoshoitoon ja kuoli Etelä-Carolinassa 65-vuotiaana. == Lähteet == Luokka:Etelä-Carolinan kuvernöörit Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1940 syntyneet Luokka:Vuonna 2005 kuolleet
Richard Riley

Richard Wilson Riley (s. 2. tammikuuta 1933 Greenville, Etelä-Carolina) on yhdysvaltalainen demokraattisen puolueen poliitikko. Hän toimi Etelä-Carolinan kuvernöörinä vuosina 1979–1987 ja liittovaltion opetusministerinä vuosina 1993–2001. Riley on syntyperäinen eteläcarolinalainen. Päätettyään opintonsa ja palveltuaan Yhdysvaltain laivastossa hän aloitti 1960-luvulla uransa Etelä- Carolinan osavaltiollisessa edustajainhuoneessa ja senaatissa. == Lähteet == Luokka:Etelä-Carolinan kuvernöörit Luokka:Yhdysvaltain opetusministerit Luokka:Yhdysvaltalaiset demokraattipoliitikot Luokka:Bill Clintonin hallituksen jäsenet Luokka:Vuonna 1933 syntyneet Luokka:Elävät henkilöt
James B. Edwards

James Burrows Edwards (24. kesäkuuta 1927 – 26. joulukuuta 2014) oli yhdysvaltalainen republikaanisen puolueen poliitikko. Hän toimi Etelä- Carolinan 110. kuvernöörinä vuosina 1975–1979 ja liittovaltion energiaministerinä 1981–1982. Edwards syntyi Hawthornessa, Floridassa, ja oli varsinaiselta ammatiltaan hammaslääkäri. Vuonna 1972 hän voitti vaaleilla paikan Etelä-Carolinan senaatissa. == Lähteet == Luokka:Etelä-Carolinan kuvernöörit Luokka:Yhdysvaltain energiaministerit Luokka:Ronald Reaganin hallituksen jäsenet Luokka:Yhdysvaltalaiset republikaanipoliitikot Luokka:Vuonna 1927 syntyneet Luokka:Vuonna 2014 kuolleet
Washington Allston

Washington Allston (5. marraskuuta 1779 – 9. heinäkuuta 1843) oli yhdysvaltalainen taidemaalari ja runoilija. Allston syntyi Etelä-Carolinassa. Hän valmistui Harvard Collegesta vuonna 1800 ja lähti Eurooppaan, jossa hän vietti useita vuosia ja asettui lopulta Lontooseen. Hän palasi Yhdysvaltoihin vuonna 1818 ja asui loppuikänsä Cambridgessa, Massachusettsissa. Allston oli kahden tulevan taidemaalarin, George Whiting Flaggin ja Jared Bradley Flaggin setä ja opettaja. Luokka:Yhdysvaltalaiset taidemaalarit Luokka:Yhdysvaltalaiset runoilijat Luokka:Vuonna 1779 syntyneet Luokka:Vuonna 1843 kuolleet
Mats Jingblad

Mats Jingblad (s. 9. elokuuta 1958) on ruotsalainen jalkapallovalmentaja ja entinen pelaaja. Heinäkuusta 2018 lähtien hän on toiminut BK Astrion päävalmentajana. ==Ura pelaajana== Pelaajauransa suurimmat vuodet BK Astrion kasvatti pelasi Halmstads BK:ssa 1977–1987. Hän oli voittamassa Ruotsin mestaruutta seuran paidassa kaudella 1979. Ruotsin maajoukkueessa Jingbladille kertyi 11 A-maaottelua. ==Ura valmentajana== BK Astriossa valmennusuraansa aloitellut Jingblad siirtyi kaudeksi 1992 Halmstads BK:n käskyttäjäksi. Jingbladin johdolla HBK voitti Ruotsin Cupin 1995 ensimmäistä kertaa seuran historiassa. Cup-voiton jälkeen Jingblad teki sopimuksen suurseura IFK Göteborgin kanssa. Jingblad luotsasi seuran mestariksi heti debyyttikaudellaan. Kausi 1997 toi vielä hopeaa, mutta totaalinen romahdus ja kahdeksas sija Allsvenskanissa 1998 päättivät Jingbladin uran IFK:ssa. IFK- pestin jälkeen Jingblad on valmentanut Ruotsissa Örebro SK:ta ja Landskrona BoISia sekä Kreikassa Iraklista. Marraskuussa 2005 Jingblad siirtyi IFK Norrköpingin peräsimeen. Jingbladin johdolla seura voitti Superettanin kaudella 2007 ja nousi Allsvenskaniin. Kausi Allsvenskanissa ei kuitenkaan sujunut ruusuisesti ja huhtikuussa 2008 Jingblad sai potkut tehtävistään. Joulukuussa 2011 Jingblad palasi valmennustehtäviin, kun hän allekirjoitti sopimuksen Halmstads BK:n U19-joukkueen valmentajan tehtävistä. Jingblad till Halmstad Jingblad jätti tehtävänsä vuoden 2013 lopussa ja siirtyi Hammarbyn urheilutoimenjohtajaksi.Jingblad klar som ny sportchef i Hammarby Hän jätti tehtävänsä maaliskuussa 2017.Mats Jingblad lämnar Hammarby Heinäkuussa 2018 Jingblad palasi valmennustehtäviin, kun hänestä tuli lähes kahdenkymmenen vuoden tauon jälkeen BK Astrion päävalmentaja.Förre IFK-tränaren har nytt uppdrag ===Meriitit valmentajana=== * Ruotsin mestaruus: 1996 * Ruotsin Cup: 1995 * Superettan: 2007 ==Lähteet== * Halmstads BK:n virallinen kotisivu * IFK Göteborgin virallinen kotisivu * Örbero SK:n virallinen kotisivu * Transfermarkt ===Viitteet=== Luokka:Ruotsalaiset jalkapallovalmentajat Luokka:Ruotsalaiset jalkapalloilijat Luokka:Vuonna 1958 syntyneet Luokka:Elävät henkilöt
Scarred

Scarred on danceartisti Cristal Snown kappale. Single julkaistiin 16. tammikuuta 2008. Jakelijana toimii HMC. Kappale nousi radio NRJ'n yksi soitetuimmaksi biisiksi ja pysyikin voimasoitossa noin viisi kuukautta. == Kappaleet == # Scarred (Radio Edit) 3:52 # Scarred 4:56 # Cristal Clear (Radio Edit) 2:54 # Pump it up (Radio Edit) 3:09 * Kokonaiskesto: 14:50 min. Luokka:Vuoden 2008 kappaleet Luokka:Cristal Snow’n kappaleet
Spiritisti

Spiritisti oli suomalainen spiritualistinen aikakauslehti, joka tarkasteli spiritismiä ja sitä lähellä olevia psyykkisiä kysymyksiä. Lehteä julkaistiin kuukausittain vuosien 1909 ja 1912 välillä. Lehden päätoimittajana toimi Jalo Kivi. == Lähteet == Luokka:Suomalaiset rajatietolehdet Luokka:Spiritualismi Luokka:Ilmestymästä lakanneet suomalaiset aikakauslehdet
Laura Susiluoto

Laura Rebecka Susiluoto (o.s. Vesanto, 17. elokuuta 1913 Hämeenlinna – 3. helmikuuta 1992 Helsinki) oli suomalainen kirjailija ja kansakoulunopettaja. Hän on kirjoittanut lähinnä lastenkirjoja. Hänen poikansa on taiteilija Ahti Susiluoto ja pojantytär runoilija Saila Susiluoto. ==Teokset== *Jänkä-Jaanan taika satuja, Valistus, 1965 *Lasten satunäytelmiä, Valistus, 1964 *Noidanlukon salaisuus, Valistus, 1970 *Teltta metsän keskellä, WSOY, 1972 *Tinanappi ja muita satunäytelmiä, Lasten keskus, 1967 *Ullakolla kummittelee, Valistus, 1990 ==Lähteet== * * *Museo24 Luokka:Suomalaiset kirjailijat Luokka:Suomalaiset opettajat Luokka:Vuonna 1913 syntyneet Luokka:Vuonna 1992 kuolleet
Kuka teki minusta tän naisen

Kuka teki minusta tän naisen on Jipun 2. huhtikuuta 2008 julkaistu toinen studioalbumi. Albumilta on julkaistu kolme singleä: ensimmäisenä Kanna minut, joka oli Jipun euroviisukarsintakappale, toisena albumin nimikkokappale Kuka teki minusta tän naisen, johon Lauri Nurkse ohjasi musiikkivideon ja kolmantena singlenä Tuonelan koivut, joka on alun perin Kotiteollisuuden kappale ja johon Tuukka Temonen ohjasi musiikkivideon. Albumi meni julkaisuviikollaan Suomen virallisen listan ensimmäiselle sijalle. Albumi on myynyt Jipun debyyttialbumin tavoin kultaa, eli yli 15 000 kappaletta. __notoc__ ==Kappaleet== # # # # # # # # # # # == Arviot == * Nyt.fi: Nyt.fi: Levyarvio * Soundi: Soundi: Levyarvio * V2.fi: V2.fi: Levyarvio == Lähteet == == Aiheesta muualla == * Kirsi Taivainen: Kuka teki minusta tän naisen. Savon sanomat 19.4.2008. * Sami Nissinen: Kuka teki minusta tän naisen . Soundi 4/2008. * J.A. Kaunisto: Kuka teki minusta tän naisen. V2.fi 28.5.2008. * Ari- Pekka Kankaanpää: . Findance.com 3.7.2008. Luokka:Vuoden 2008 albumit Luokka:Jipun albumit
Sophie Auster

Sophie Auster (s. 6. heinäkuuta 1987 Brooklyn, New York) on yhdysvaltalainen näyttelijä ja laulaja. Hänen vanhempansa ovat kirjailijat Siri Hustvedt ja Paul Auster. Kuusitoistavuotiaana Sophie Auster teki omaa nimeään kantavan albumin yhdessä kokeellisen One Ring Zero -yhtyeen muusikoiden Michael Hearstin ja Joshua Campin kanssa. Levyn sanoitukset ovat pääasiassa Sophie Austerin, mutta osin myös hänen isänsä käsialaa. Sophie Auster näyttelee isänsä ohjaamissa ja käsikirjoittamissa elokuvissa Lulu on the Bridge (1998) ja The Inner life of Martin Frost (2007). ==Filmografia== * Lulu on the Bridge (1998) (suom. Nainen sillalla) * The Inner life of Martin Frost (2007) * The Imperialists Are Still Alive! (2010) * Circuit (2010) * The Imperialists Are Still Alive! (2010) * Stealing summers (2011) * Grand Street (2012) * Nous York (2012) * Indiana (2014) * The Story of the Invisible (2014) * Mozart in the Jungle (2015) * The Zurich Liaison - Wagner's One and Only Love (2020) ==Diskografia== * Sophie Auster (2005) * Red Weather (2012) * Dogs and Men (2015) * Next Time (2019) * History Happens at Night (2019) * Dancing With Strangers (2022) Luokka:Yhdysvaltalaiset elokuvanäyttelijät Luokka:Yhdysvaltalaiset laulajat Luokka:Vuonna 1987 syntyneet Luokka:Elävät henkilöt
Kuurilan kartano

Kuurilan kartano sijaitsee Kuurilan kylässä Kalvolassa, joka nykyään on osa Hämeenlinnan kaupunkia Kanta-Hämeessä. Kartano on alun perin muodostettu 1500-luvun puolivälissä. Vuodelta 1925 peräsin oleva kartanon klassistyylinen päärakennus on Birger Federleyn suunnittelema. Päärakennukseen kuuluu myös vuonna 1936 valmistunut siipirakennus ja sitä ympäröi 4 hehtaarin puisto jonka suunnitteli puutarha-arkkitehti Paul Olsson 1920-luvulla. Kartanon tiilinavetan (valmistunut 1939) suunnitteli Heikki Siikonen ja lisäksi kartanossa on tiilestä rakennettu ponitalli vuodelta 1910. Hämeen maakunnallisesti arvokkaat rakennusperintökohteet: Kalvola Kuurilan kartanossa on kasvatettu Irlannista tuotuja aaseja. Aasinus: Aasit maailmalla == Lähteet == Luokka:Kalvola Luokka:Hämeenlinnan kartanot Luokka:Birger Federleyn suunnittelemat rakennukset
Niemen kartano (Kalvola)

Niemen kartano sijaitsee Äimäjärven länsipäässä Kalvolassa Hämeenlinnassa. Kartano syntyi 1567 kun Kristiina Hornille lahjoitettiin alueelta neljä maatilaa. Myöhemmin kartanoa ovat omistaneet muun muassa Tott-, Tammelander-, Granfelt- ja Lönnholtz-suvut. Kartanon kaksikerroksinen valkeaksi rapattu tiilinen empiretyylinen päärakennus on Carl Ludvig Engelin suunnittelema ja peräisin vuodelta 1826. Lisäksi kartanon pihapiirissä on puinen konttorirakennus 1700- ja 1800-lukujen vaihteesta, empiretyylinen tiilinen viljamakasiini 1830-luvulta sekä talouspihan puolella vanha väentupa ja 1870-luvulta peräisin olevat tiiliset navetat ja talli. Kartanoa ympäröi puisto ja sinne johtaa koivurivien reunustama tie. Lisäksi Sittalan kyläraitin varrella sijaitsee kartanon punamullattuja työväenasuntoja ja metsänhoitajan asunto.Hämeen maakunnallisesti arvokkaat rakennusperintökohteet: Kalvola Niemen kartanon omistajaksi tuli 1869 Lönnholtzin suku, kun kunnallisneuvos Johan Fredrik Lönnholtz osti kartanon maanmittari Volter Blåfieldin konkurssipesältä. Hänen pojistaan kartanon lunasti kokonaan itselleen 1895 Werner Lönnholtz. Hänen pojistaan taas kartanon omistaja Bertil Lönnholtz rakennutti Kalvolaan vuosina 1927–1931 puutavaran kuljetuksia varten kapearaiteisen rautatien, Kuurilan metsäradan, joka oli käytössä aina vuoteen 1943 saakka.http://www.muuka.com/finnishpumpkin/manor/n/manor_n_fi.html Yhdessä viereisen Taljalan kylän kanssa Niemen kartano muodostaa yhden Museoviraston vuonna 2009 määrittelemistä Suomen valtakunnallisesti merkittävistä rakennetuista kulttuuriympäristöistä. == Lähteet == Luokka:Kalvola Luokka:Hämeenlinnan kartanot Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1800-luvulla rakennetut rakennukset ja rakennelmat
Tara Patrick

Tara Patrick voi tarkoittaa seuraavia henkilöitä: *Carmen Electra, oikealta nimeltään Tara Patrick *Tera Patrick, toisinaan taiteilijanimi on ollut Tara Patrick
Sofia Zweygberg

thumb|Sofia Zweygberg Sofia von Zweygberg (o.s. Tilén, 1828–1883) oli erään Suomen suurimman ja vanhimman kangastukkukaupan perustaja. Von Zweygberg aloitti kangaskaupan Viipurin kauppahallin myymälässä vuonna 1868. Yritys laajeni tukkukauppaan ja toimialueeksi tuli koko Etelä-Karjala. Vuonna 1882 Toiminimi Sofia Zweygberg siirtyi hänen tyttärelleen Emilialle ja tämän miehelle V. F. Grönroosille. Ensimmäisen maailmansodan aikana liikkeen omistajaksi tuli Grönroosien vävy, fil.tri Albert Öhrman. Vuonna 1913 toiminimi muutettiin osakeyhtiöksi, nimellä Oy Sofia Zweygberg Ab. Saman vuonna avattiin sivuliike Lappeenrantaan. Vuonna 1925 toimitusjohtajana toimi insinööri (myöhemmin vuorineuvos) Wilhelm Wahlforss. Vuodesta 1926 toimitusjohtajana toimi vapaaherra Aminoff joka lunasti liikkeen itselleen vuoden 1928 jälkeen.Zweygberg 100-vuotias, Uusi Suomi, 14.4.1968. Viitattu 4.3.2008. Viipurissa liike toimi vuonna 1938 Kauppatorin kulmassa. Tukkukauppa ja konttori sijaitsivat Karjaportinkatu 13:ssa ja 15:ssä.Viipurin puhelinluettelo 1938 - osa Z Yhtiö siirtyi Viipurin luovutuksen jälkeen kokonaan Lappeenrantaan, jossa avattiin 1954 uusi liiketalo. == Lähteet == == Aiheesta muualla == * Zweygberg, Sofia (1828–1883) Suomen kansallisbiografia Luokka:Viipurin historia Luokka:Suomalaiset liikemiehet Luokka:Vuonna 1828 syntyneet Luokka:Vuonna 1883 kuolleet
Aleksandr Beketov

Aleksandr Beketov (s. 14. maaliskuuta 1970) on venäläinen kalpamiekkailija ja olympiavoittaja. Beketov voitti vuoden 1996 olympialaisissa henkilökohtaisen kalvan mestaruuden kukistamalla kuubalaisen Ivan Trevejo Perezin finaalissa 15—14 ja osallistui Venäjän hopealle sijoittuneeseen kalpajoukkueeseen. Ammatiltaan Beketov on Venäjän armeijan upseeri. == Lähteet == Luokka:Venäläiset olympiavoittajat Luokka:Venäläiset miekkailijat Luokka:Vuonna 1970 syntyneet Luokka:Elävät henkilöt
Beketov

Beketov-nimisiä henkilöitä ovat muun muassa: * Aleksandr Beketov (s. 1970), venäläinen kalpamiekkailun olympiavoittaja * Nikolai Beketov, venäläinen kemisti
Wings Greatest

Wings Greatest on Wings-yhtyeen vuonna 1978 julkaistu kokoelma-albumi. ==Kappaleet== Kaikki kappaleet kirjoittaneet Paul McCartney ja Linda McCartney, ellei toisin mainita. # # # # # # # # # # # # ==Lähteet== Luokka:Vuoden 1978 kokoelma-albumit Luokka:Wingsin albumit
Michael Romanoff

Michael Romanoff (alk. Hershel Geguzin, myöh. Harry F. Gerguson; 20. helmikuuta 1890 Liettua – 1. syyskuuta 1971 Los Angeles, Yhdysvallat) oli Yhdysvalloissa emigranttina asunut ravintoloitsija ja näyttelijä, joka omisti Beverly Hillsissä toimineen kuuluisan Romanoff's-ravintolan. Ravintolassa kävi monia Hollywood-filmitähtiä 1940- ja 1950-luvuilla. Hän myös väitti olevansa prinssi Mihail Dimitri Alekandrovitš Obolenski-Romanoff, Venäjän keisari Nikolai II:n veljenpoika. Michael Romanoff alias Harry F. Gerguson oli liettualaisen räätälin poika, vaikka hän väittikin olevansa venäläinen aatelismies ja Romanov-suvun jäsen. Kaikki Hollywoodissa kuitenkin tiesivät ettei Michael ollut kuin tavallinen liettualainen siirtolainen ja pikkurikollinen, joka oli paennut New Yorkistä länsirannikolle jossa aloitti 1930-luvulla ravintolatoiminan. Ravintola suljettiin 1960-luvulla. Romanoff menehtyi sydänkohtaukseen Los Angelesissa vuonna 1971. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Ravintoloitsijat Luokka:Huijarit Luokka:Vuonna 1890 syntyneet Luokka:Vuonna 1971 kuolleet
Talio-periaate

Talio-periaate () eli koston laki on oikeustieteellinen periaate, joka esiintyi ensi kerran muinaisessa Babyloniassa Hammurabin laissa. Samaa periaatetta on sovellettu myös niin raamatullisessa laissa, 1 Moos. 9:6 (”Joka ihmisen veren vuodattaa, hänen verensä on ihminen vuodattava”) kuin varhaisessa roomalaisessakin laissa. Sen mukaan rikollisen pitää saada samanlainen rangaistus kuin minkä hän on aiheuttanut uhrilleen. Tätä silmä silmästä -periaatetta on sovellettu vanhoissa kulttuureissa usein kirjaimellisesti. Myöhemmin on kuitenkin katsottu että rangaistus on suurempi, sillä Suomessa esimerkiksi Matthias Calonius katsoi, että talio-periaatetta noudatettaessa käytetään suurempaa väkivaltaa kuin siihen johtaneissa rikoksissa. Perusteena on se, että tuomittu kokee henkistä kärsimystä ennen teloitusta. == Talio-periaate Hammurabin laissa == Hammurabin lain III luvussa (Kostamisoikeus), 196. pykälässä säädettiin: ”Jos joku puhkaisee vapaan miehen silmän, niin puhkaistakoon hänen silmänsä." Samaan tapaan lain 200 §:ssä sanottiin: "Jos hän lyö vertaiseltaan mieheltä hampaan, niin lyötäköön häneltä hammas." Vastaavanlaisia säännöksiä oli useita muistakin rikoksista, etenkin erityyppisistä väkivallanteoista mutta myös eräistä tuottamuksellisista vahingoista. Esimerkiksi jos rakennusmestari ei tehnyt taloa tarpeeksi lujaksi ja se luhistui aiheuttaen isännän kuoleman, oli rakennusmestari surmattava. Mutta jos tällöin kuolikin isännän poika, oli rakennusmestarin poika surmattava.Salonen, s. 34–35. Eräissä tapauksissa talio-periaatteen mukainen rangaistus oli kuitenkin korvattavissa sakoilla, etenkin jos rikos kohdistui puolivapaaseen henkilöön.Salonen, s. 35, 89–90 == Talio-periaate Raamatussa == Sanonta "silmä silmästä, hammas hampaasta" on peräisin Vanhasta testamentista, jossa se esiintyy kolmeen kertaan. Joka kerta se muodostaa alkuosan rangaistusten luettelossa, joka ensimmäisen kerran esiintyessään toisessa Mooseksen kirjassa kuuluu seuraavasti: Sama sanonta toistuu kolmannessa ja vielä viidennessä Mooseksen kirjassa. Viimeksi mainitun mukaan on talio- periaatteen mukaisesti rangaistava myös sitä, joka esitti jotakuta vastaan väärän syytöksen, jonka vuoksi tämä olisi voinut joutua aiheettomasti rangaistavaksi. === Talio-periaate Uudessa testamentissa === Uuden testamentin mukaan Jeesus sanoi Vuorisaarnassa: ”Te olette kuulleet sanottavan: ’silmä silmästä ja hammas hampaasta.’ Mutta minä sanon teille: Älkää tehkö pahalle vastarintaa, vaan jos joku lyö sinua oikealle poskelle, käännä hänelle vasenkin.” (Matt. 5:39) == Lähteet == *Lex talionis Britannica.com *Talion Mystica.com ===Viitteet=== Luokka:Raamatun aiheet Luokka:Rangaistusmenetelmät Luokka:Uskonnolliset lait Luokka:Yleinen oikeustiede
Éric Srecki

Éric Srecki (s. 2. heinäkuuta 1964 Bethune, Ranska) on ranskalainen kalpamiekkailija, olympiavoittaja ja maailmanmestari. Lisäksi Srecki on voittanut lukuisia Ranskan mestaruuksia. ==Lähteet== Luokka:Ranskalaiset miekkailijat Luokka:Ranskalaiset olympiavoittajat Luokka:Vuonna 1964 syntyneet Luokka:Elävät henkilöt
Michael Spinks

Michael Spinks (s. 13. heinäkuuta 1956 Saint Louis, Missouri) on entinen nyrkkeilijä, joka voitti olympiakultaa sekä ammattilaisten maailmanmestaruuden kevyessä raskaassasarjassa ja myöhemmin raskaassasarjassa. Hän on ensimmäinen kevyen raskaansarjan mies, joka on saanut raskaansarjan mestaruuden urallaan. Hänen kutsumanimensä Jinx soveltui hyvin hänen sukunimeensä Spinks, joten hänestä käytettiin myös nimitystä The Spinks Jinks. Hänen veljensä Leon Spinks oli myös olympiavoittaja ja ammattilaisten raskaansarjan maailmanmestari. == Amatööriura == Spinks voitti 97 amatööriottelua ja hävisi kolme. Voitoista 31 tuli tyrmäyksellä. Spinks voitti kultamitalin vuoden 1976 olympialaisissa Montréalissa. Hän tarvitsi vain kaksi voittoa kultamitalin saavuttamiseen, sillä hän pääsi suoraan toiselle kierrokselle ja sai luovutusvoiton ensin kamerunilaisesta J-M. Emebestä sekä välierissä romanialaisesta Alec Năstacista. Luovutusvoittojen välissä hän voitti puolivälierissä puolalaisen R. Pasiewiczin tuomariäänin 5–0. Loppuottelussa hän voitti neuvostoliittolaisen Rufat Riskijevin kehätuomarin keskeytyksellä kolmannessa erässä. == Ammattiura == Spinks siirtyi ammattilaiseksi ja voitti debyyttiottelussaan Eddie Bensonin tyrmäyksellä ensimmäisessä erässä huhtikuun 17. päivänä vuonna 1977 Las Vegasissa. Vuonna 1978 Spinks otteli ainoastaan kaksi kertaa. Hän voitti 8 erän ottelussa entisen keskisarjan MM-vyöstä kamppailleen Tom Bethean samana vuonna kuin hänen veljensä Leon voitti Muhammad Alin Las Vegasissa. Vuonna 1979 Spinks vietti alle kolme minuuttia kehässä voittaen ainoassa ottelussaan Marc Hansin. Vuonna 1985 Spinks siirtyi raskaaseensarjaan kohdaten IBF liiton hallitsevan mestarin Larry Holmesin. Spinks voitti kamppailun tuomariäänin täysien erien jälkeen. The Ring lehti nimesi kamppailun vuoden yllätykseksi. Mikäli Holmes olisi voittanut kamppailun hän olisi otellut yhtä monta kertaa voittamattomana kuin Rocky Marciano. Seuraavana vuonna Spinksin ja Holmesin välillä järjestettiin uusintaottelu joka päättyi Spinksin voittoon. Vuonna 1987 Spinks kukisti huippuhaastaja Gerry Cooneyn. Tämä jäi Spinksin viimeiseksi voitoksi. Vuonna 1988 Spinks kohtasi hurjassa nousukiidossa olleen Mike Tysonin, jolle hävisi tyrmäyksellä ensimmäisessä erässä. Kamppailussa olivat panoksena kaikki merkittävät vyöt , ja sen voittaja kruunattiin kiistattomaksi raskaansarjan mestariksi. == Lähteet == Luokka:Yhdysvaltalaiset nyrkkeilijät Luokka:Yhdysvaltalaiset olympiavoittajat Luokka:Vuonna 1956 syntyneet Luokka:Elävät henkilöt
Voitto Nurmi

Voitto Nurmi (s. 2. joulukuuta 1937 Paimio) on suomalainen näyttelijä. Hän on esiintynyt muun muassa televisiosarjoissa Kertomuksia kaatopaikalta, Avaruusarkki, Kotitallilla, Raid ja Seitsemän. Hän on esiintynyt myös piirrossarjoissa äänellään, kuten muun muassa Maikki ja pelottava Pontso, Alfred J. Kwak, Olipa kerran Amerikka ja Olipa kerran löytöretket sekä animaatiosarjassa Remakat ritarit. ===Dubbaukset=== ==Aiheesta muualla== * * Luokka:Suomalaiset televisionäyttelijät Luokka:Suomalaiset ääninäyttelijät Luokka:Vuonna 1937 syntyneet Luokka:Elävät henkilöt
Mika Arvaja

Mika Arvaja (s. 5. joulukuuta 1970 Jyväskylä, Suomi) on suomalainen entinen jääkiekkoilija. Arvaja oli lopettaa jääkiekkouransa jo juniorivuosien jälkeen. JyP HT:n valmentaja Hannu Aravirta kysyi Arvajaa liigajoukkueen rinkiin vuonna 1991. Arvaja vastasi tähän kielteisesti, sillä uskoi, ettei hänellä ole potentiaalia liigakiekkoilijaksi. Hän aikoi keskittyä jatkossa opiskeluun. Kuitenkin seuraavan kuukauden aikana Arvaja pyörsi päätöksensä ja kysyi Aravirralta mahdollisuutta tulla mukaan harjoituksiin. Arvaja pääsikin mukaan jyväskyläläisten kokoonpanoon. Hän pelasi kaudet 1991–1992 ja 1993–1995 JyP HT:ssä. Ensimmäisellä kaudellaan Arvaja voitti SM-hopeaa. Välissä hän pelasi vuoden Ilveksessä. Kaudet 1995–1996 ja 1996–1997 olivat Arvajan uran parhaat. Hän voitti kummallakin kaudella Ilveksen joukkueen sisäisen pistepörssin. Jälkimmäisellä kaudella Arvaja teki 50 ottelussa pisteet 22+30, mikä jäi hänen ennätyspisteikseen. Kaudeksi 1997–1998 Arvaja siirtyi Jokereihin, jossa ura lähti laskusuuntaan. Kesken kauden Arvaja siirtyi Elitserienin Malmöhön. Kaudet 1998–2000 Arvaja pelasi jälleen Ilveksessä. Käytännössä vuosi kerrallaan koko uransa pelannut Arvaja halusi jättää keväällä 2000 Suomen kentät. Kaudeksi 2000–2001 hän siirtyi Saksan DEL-liigan Revier Löweniin, jossa pelasi kaksi kautta. Tämän jälkeen Arvaja päätti lopettaa lopullisesti ja palata takaisin opiskelun pariin. Yhteensä Arvaja pelasi SM-liigassa 408 runkosarjaottelua tehoin 103+116. Pudotuspeleissä Arvaja pelasi 38 ottelua ja sai pisteet 7+9. Maajoukkue-edustuksia Arvaja sai vain B-maajoukkuetasolla, jossa hän pelasi 17 ottelua . Arvaja on jäänyt peliuransa jälkeen Tampereelle asumaan. Hän on naimisissa ja hänellä on neljä lasta. Arvaja soittaa kitaraa S.W. Heimon kädet -yhtyeessä, jossa ovat mukana myös Sinuhe Wallinheimo, Markus Hätinen, Risto Kurkinen ja Marko "Rocco" Lehtonen . == Lähteet == Luokka:Suomalaiset jääkiekkoilijat Luokka:Vuonna 1970 syntyneet Luokka:Elävät henkilöt
New Music Community

New Music Community (viralliselta nimeltään New Music Community Association ry) on suomalainen yhdistys, jonka tarkoitus on edistää suomalaisten indiemuusikoiden ja -yhtyeiden toimintaa. Yhdistys on perustettu vuonna 2003, ja se tekee yhteistyötä kotimaisten indie-levymerkkien kanssa, joita ovat esimerkiksi Siamese Sounds, Fonal Records, Verdura Records ja Backstage Alliance. Yhdistys myös julkaisee ja levittää jäsenyhtyeidensä musiikkia mp3-singleinä sekä web-kaupan kautta. Lisäksi se järjestää konsertteja ja muita tapahtumia. ==Jäsenmuusikoita ja -yhtyeitä== * 80juan80 * Astro Can Caravan * Bookends * Cockpits * Cosmo Jones Beat Machine * Downstairs * Idolae * Idiomatic * Joose Keskitalo * Kastor * Kirlian Crossing * Lackluster * Lara * Lubo-Mir * Marian Valinta * Mosaik * Murmansk * Musti Laiton * Neufvoin * On Volcano * Risto * Rubik * Silvio * Sininen Iiris * Teemu Talja * Underdogs * Underwater Sleeping Society ==Aiheesta muualla== * New Music Communityn www- sivut * Luokka:Suomalaiset musiikkialan järjestöt
Leevi Karsikas

Leevi Kustavi Karsikas (5. kesäkuuta 1933 Haapavesi – 10. kesäkuuta 2016 Oulainen)Kuolinilmoitus. Helsingin Sanomat 7.8.2016. s. C27 oli suomalainen eräkirjailija. Karsikas kävi kansakoulun ja suoritti kansanopiston 1953 ja kansankorkeakoulun 1959 sekä valmistui sosionomiksi 1962. Hän työskenteli maa- ja metsätaloudessa, kunnan palveluksessa ja myöhemmin vapaana kirjailijana. Karsikas suoritti ylioppilastutkinnon 1992 ja valmistui yhteiskuntatieteiden maisteriksi 1996. Hän väitteli tohtoriksi Oulun yliopistossa 2007, väitöskirjan nimi oli Metsästyksen ongelmapuhe (The problematic dialogue about hunting). Kariston kirjailijat - Leevi Karsikas Suomen kirjailijat tietokanta Leevi Karsikkaan väitöskirja == Teokset == * Hukkuva erämaa. Karisto 1969 * Riekko Jäniksenjalka. Karisto 1975 * Meri veti henkeä. Karisto 1977 * Lintuvuonna. Karisto 1980 * Karhunpiilo. Karisto 1981 * Hiljainen erämaa. Karisto 1982 * Tuntureita ja outamaita. Karisto 1983 * Seitatunturit. Karisto 1984 * Unelma suurlohesta. Karisto 1985 * Takaisin elämän lähteille. Karisto 1986 * Talviteeret. Karisto 1988 * Ruutia harakoille. Karisto 1989 * Valkean jäniksen keli. Karisto 1990 * Yksi pääsky. Aikuiskasvatuskustannus 1990 * Sotamies Tervasaaren epäonnistunut asento. Karisto 1992 * Ei se syty sytyttämättä. Karisto 1993 * Ikimetsän hakolintu. Karisto 1994 * Tarinoita Kemin latvoilta. Karisto 1995 * Pyymetsissä. Karisto 1997 * Lähtikö metsä jälkeeni. Karisto 1999 * Koppelonpesäkangas. Karisto 2000 * Metsänpiika. Karisto 2001 * Linnunradan rekisteri. Karisto 2003 * Tunturien kuvajaiset. Karisto 2005 * Hiidenhirvi. Karisto 2006 * Metsävietti. Karisto 2009 * Kuulevat kuulosuojaimet. Readme.fi 2017 == Palkinnot == * Kirjakerhojen palkinto 1978 == Lähteet == Luokka:Suomalaiset kirjailijat Luokka:Vuonna 1933 syntyneet Luokka:Vuonna 2016 kuolleet == Aiheesta muualla == *Leevi Karsikkaan muistokirjoitus Helsingin Sanomissa
Peter Larsson (jääkiekkoilija)

Peter Larsson (s. 9. huhtikuuta 1968 Södertälje, Ruotsi) on ruotsalainen jääkiekkovalmentaja ja entinen ammattilaisjääkiekkoilija, joka pelasi hyökkääjän paikalla. Hän voitti pelaajaurallaan kertaalleen Ruotsin- mestaruuden ja lisäksi hän oli SM-liigan eniten pisteitä tehnyt pelaaja 1997–1998. == Ura == === Pelaajaura === Larsson pelasi ensimmäisen Ruotsin pääsarjan pelinsä kaudella 1984–1985, jolloin hän oli yhdessä ottelussa Södertäljen kokoonpanossa. Seuraavien kausien aikana hän vakiinnutti paikkansa Södertäljessä. Kaudella 1988–1989 Larsson rikkoi ensimmäisen kerran urallaan 20 maalin rajan. Kesällä 1989 hänet varattiin NHL:ään. Varaajana oli New Jersey Devils. Kaudeksi 1990–1991 Larsson siirtyi Brynäsiin, jossa hän pelasi kuusi kautta. Kaudella 1991–1992 Larsson teki uudeksi piste-ennätyksekseen 17+21=38. Kaudella 1993–1994 Brynäs voitti Ruotsin mestaruuden ja Larsson oli joukkueen paras pistemies. Hänen saldonsa 40 ottelussa oli 12+24=36. Larsson siirtyi Suomeen ja JyP HT:hen kaudeksi 1996–1997. SM-liigassa Larsson teki heti ensimmäisellä kaudellaan hyvät tehot 13+35=48. Yhden JyP HT -kauden jälkeen Larsson siirtyi Ilvekseen kahdeksi kaudeksi. Ilveksessä Larsson muodosti Raimo Helmisen kanssa vaarallisen kaksikon ja teki molempina kausinaan yli 50 pistettä. Kaudella 1997–1998 Ilves voitti hopeaa ja Larsson liigan pistepörssin ja syöttötilaston. Hänet valittiin myös kertaalleen kuukauden pelaajaksi ja kauden päätteeksi liigan tähdistökentälliseen. Ilveksestä Larsson siirtyi kahdeksi kaudeksi Saksan DEL-liigaan, jossa hän pelasi Augsburger Panther - ja München Barons -joukkueissa. Augsburgissa hän teki 72 pistettä 56 ottelussa ja voitti 51 syöttöpisteellään liigan syöttötilaston. Kaudeksi 2001–2002 Larsson palasi kasvattajaseuraajansa Södertäljeen, jossa hän pelasi uransa viimeiset kolme kautta. Paluukaudellaan Larsson oli Södertäljen paras ja koko liigan viidenneksi paras pistemies . Hän pelasi myös Elitserienin tähdistöottelussa . Peter Larsson päätti uransa kauteen 2003–2004. === Valmennusura === Larsson aloitti valmennusuransa Södertäljen 20-vuotiaiden joukkueen päävalmentajana kaudella 2008–2009. Kaudeksi 2009–2010 hän nousi Södertäljen edustusjoukkueeseen Peter Popovicin apuvalmentajaksi. Kun Södertälje seuraavan kauden päätteeksi putosi alemmalle sarjatasolle sekä Popovic että Larsson saivat potkut. == Perhe == Peter Larssonin isä Curt on entinen ruotsalainen jääkiekkomaalivahti ja poika Sebastian jääkiekkoilija. == Lähteet == Luokka:Ruotsalaiset jääkiekkoilijat Luokka:Ruotsalaiset jääkiekkovalmentajat Luokka:Veli-Pekka Ketola -palkinnon voittajat Luokka:Vuonna 1968 syntyneet Luokka:Elävät henkilöt
Peter Larsson

Peter Larsson voi tarkoittaa seuraavia henkilöitä: *Peter Larsson, ruotsalainen hiihtäjä *Peter Larsson, vuonna 1961 syntynyt ruotsalainen jalkapalloilija *Peter Larsson, vuonna 1984 syntynyt ruotsalainen jalkapalloilija *Peter Larsson, ruotsalainen jääkiekkoilija.
Pentti Mäensyrjä

Pentti Gunnar Mäensyrjä (8. tammikuuta 1926 Loppi – 28. syyskuuta 1992https://www.google.fi/search?sxsrf=ALeKk039go4LhugO1vllEvT8p9ZJBBrDrQ:1591599924675&source;=univ&tbm;=isch&q;=pentti+m%C3%A4ensyrj%C3%A4+1926+1992&sa;=X&ved;=2ahUKEwjG3Inh0_HpAhWjxMQBHWQZDeQQsAR6BAgLEAE&biw;=1366&bih;=657 Rovaniemi) oli suomalainen toimittaja ja eräkirjailija. Karkkilan Vaskijärveltä kotoisin ollut Mäensyrjä muutti 1955 Kuusamoon, jossa hän toimi Koillissanomien toimitussihteerinä. Hän siirtyi kuitenkin pian Rovaniemelle, jossa hän oli Lapin Kansan toimittajana eläkkeelle jäämiseensä saakka. Eräkirjojen lisäksi Mäensyrjä kirjoitti myös Sielupensseli-nimisen romaanin nuoruudenystävästään, taidemaalari Ilmari Huitista. == Teokset == * Kertomus Ounasvaaran hiihtoseuran 40-vuotisesta toiminnasta 1927-1967. Ounasvaaran hiihtoseura 1967 * Kotiseutuni Peräpohjola Lappi, teoksen kuvatekstit. 1971 * Korpiemme kontio eilen, tänään, huomenna. Karisto 1971 * Hukka huutaa. Karisto 1974 * Ounasvaaran hiihtoseura 50 vuotta. Ounasvaaran hiihtoseura 1977 * Ahman jälkijotos. Karisto 1979 * Lisenssikarhu ja muutamia muitakin metsässä mietittyjä eräjutelmia. Karisto 1983 * Sielupensseli, romaaninomainen näkemys taidemaalari Ilmari Huitin originellista elämästä. Kulttuuriyhdistys Lyyti, Karkkila 1984 * Reppukarhuja : sattumustarinoita karhuselkosilta. Karisto 1987 * Kalmosärkkä : sikermän verran jutelmia metsistä ja kalavesistä. Karisto 1991 Elias-kirjailijat: Pentti Mäensyrjä Teosluettelo == Lähteet == Luokka:Suomalaiset kirjailijat Luokka:Suomalaiset toimittajat Luokka:Vuonna 1926 syntyneet Luokka:Vuonna 1992 kuolleet
Shilohin taistelu

Shilohin taistelu, tunnetaan myös nimellä Pittsburg Landingin taistelu, oli suuri taistelu Yhdysvaltain sisällissodan aikana. Se käytiin 6. ja 7. huhtikuuta 1862 läntisellä sotanäyttämöllä eteläisessä Tennesseessä. Konfederaation joukot käynnistivät Albert Sidney Johnstonin ja P.G.T. Beauregardin komennossa yllätyshyökkäyksen kenraalimajuri Ulysses S. Grantin Unionin armeijaa vastaan ja saavuttivat melkein voiton. == Taistelu == Taistelun ensimmäisenä päivänä etelävaltiolaiset iskivät tarkoituksenaan ajaa unionin puolustusjoukot pois Tennesseejoelta ja Owl Creekin soille länteen toivoen lyövänsä Grantin Tennesseen armeijan (ei pidä sekoittaa saman nimiseen etelävaltioiden ”Army of Tennesseehen”) ennen kuin se yhdistyisi kenraalimajuri Don Carlos Buellin Ohion armeijaan. Konfederaation taistelulinjat sekoittuivat katkeran taistelun aikana, ja Grantin miehet sen sijaan pakenivat takaisin koilliseen Pittsburg Landingiin. Asema hieman upottavalla tiellä lempinimeltään ”Hornet's Nest”, jota puolustivat prikaatinkenraalien Benjamin M. Prentissin ja W. H. L. Wallacen divisioonat, tarjosi kriittistä aikaa lopuille unionin linjoille tasaantua monien tykistöpatterien suojissa. Kovimmat tappionsa etelä kärsi ensimmäisenä päivänä, kaikkiaan yli 8 500 miestä menetettiin kaatuneina, haavoittuneina ja kadonneina. Shilohin taistelu oli myös ensimmäinen, jossa etelävaltioiden armeija käytti hyvin kuuluisaksi tullutta kapinalippuaan. Etelävaltioiden armeijan komentaja, kenraali Johnston kaatui ensimmäisenä päivänä ja hänen ykkösmiehensä Beauregard päätti hyökätä unionin viimeistä asemaa vastaan seuraavana yönä. Unionin puolelta korkea-arvoisin kaatunut oli kenraalimajuri Wallace. Vahvistukset kenraalimajuri Buellilta saapuivat illan aikana, ja käänsivät taistelun suunnan seuraavana aamuna, kun hän ja Grant laukaisivat vastahyökkäyksen koko linjaa vastaan. Etelävaltiolaiset pakotettiin vetäytymään Yhdysvaltain historian siihen asti verisimmässä taistelussa, päättäen heidän toiveensa unionin invaasion estämisestä Pohjois- Mississippissä. Thure_de_Thulstrup_-_Battle_of_Shiloh.jpg|Shilohin taistelu Shiloh_Church.jpg|Shilohin kirkko Luokka:Yhdysvaltain sisällissodan taistelut Tennesseessä Luokka:Vuoden 1862 sotahistoria
Kokutai

Kokutai (Kyūjitai: 國體, Shinjitai: 国体) on japanin kielen sana, jolla on poliittista painolastia. Sen voisi kääntää sanoilla "japanilainen identiteetti", "japanilainen kansanluonne" tai "kansallinen järjestelmä, kansallisvaltio, valtiorakennelma, keisarivallan perusta, japanin perustuslaki" tai myös "kansallinen järjestelmä, itsemääräämisoikeus"Herkules.oulu.fi. ==Lähteet== Luokka:Japanin historia
Gesaku

Gesaku tai Gisaku (, "huvitarinat") tarkoittaa japanilaisessa kirjallisuudessa Edo-kaudella 1700-luvun jälkipuolella syntyneitä fiktion eri lajityyppejä. Niitä kirjoitettiin Meiji-kaudelle saakka. Gesakuun lukeutuivat sharebon (tarinat punaisten lyhtyjen kortteleista), kibyōshi (runsaasti kuvitettuja teoksia), gokan ("yhteen sidotut kirjat"), yomihon ("lukukirjat"), kokkeibon (humoristiset teokset) ja ninjōbon (ihmisten tunteista kertovat teokset). == Lähteet == Luokka:Japanin kirjallisuus
Sumi-e

Sumi-e (jap. 墨絵) eli suiboku on japanilainen yksivärinen tussimaalaustekniikka. Tekniikka on alun perin kehitetty Song-dynastian (960–1274) aikana Kiinassa, josta japanilaiset omaksuivat sen 1300-luvun puolivälissä. Tekniikka oli huipussaan Muromachi-kaudella (1338–1573). Sume- etä harjoittivat erityisesti zen-munkit. Maalaus tehtiin ohuelle silkille tai japanilaiselle paperille. ==Filosofia== Itämaisessa mustemaalaustaiteessa ei pyritä jäljentämään kuvattavaa kohdetta vaan sen henki. Vanhat mestarit kuljeskelivat luonnossa vaikuttuen maisemien tunnelmasta. Vasta ateljeessaan he ryhtyivät työhön. Oman lisänsä sisältöön tuo se, ettei maalaukseen tulevia virheitä voi korjata. Pitkän harjoittelun kautta sisäistyvä maalaustekniikka vaatii syvää keskittymistä. ==Välineet== Maalauspohjana käytetään ohutta japaninpaperia tai silkkiä, jonka alla on sopivan kokoinen huopakangas. Japaninpaperit valmistetaan usein mulperipuun nilasta. Muste saadaan hiertämällä mustetankoa erityisessä kivisessä astiassa jossa on tilkka vettä. Mustetanko valmistetaan poltettujen männynneulasten noesta, johon sekoitetaan eläinperäistä liimaa. Nokimassa muotoillaan tangoksi ja kuivatetaan. Kiinalaiset musteet ovat yleensä ruskean sävyisiä, japanilaiset sinisävyisiä. Siveltimiä on monia erilaisia kutakin tarkoitusta varten. Siveltimet tehdään esimerkiksi hevosten, karjan, lampaiden, susien tai vuohien karvasta. Siveltimen varsi on perinteisesti bambua. Valmiit teokset liimataan taustapaperille tai kankaalle ja niistä tehdään kuvarullia. Maalauksista voidaan tehdä myös sermejä. Yhtä kuvarullaa ei pidetä esillä pitkään, vaan kuvia vaihdellaan vuodenajan tai vieraiden mukaan. ==Vaikutus länsimaiseen taiteeseen== Sumi-e on vaikuttanut vahvasti varsinkin amerikkalaisiin abstrakteihin ekspressionisteihin. ==Katso myös== *Zenga *Nihonga ==Lähteet== *Britannica.com *Coloria.net Luokka:Japanilainen maalaustaide Luokka:Piirustus Luokka:Maalaustekniikat
Tosa Mitsuoki

Tosa Mitsuoki (, 1617 Sakai Osaka Japani – 14. marraskuuta 1691 Kioto) oli japanilainen taidemaalari. Tosan isä Tosa Mitsunori (1583-1638) oli myös taidemaalari. Hänen alkuperäinen nimensä oli Tosa Fujimitsu, mutta myös nimeä Tsuneaki käytettiin. Tosa vaikutti varhaisella Edo-kaudella (1603-1867). Hän elvytti maalaustaiteen Tosan koulukunnan ja sai arvonimen virallinen hovimaalari. == Teoksia == Tiedosto:Ch5 wakamurasaki.jpg|Tosa Mitsuokin maalaamaa Genjin tarinan kuvitusta. Tiedosto:Ch42 nioumiya.jpg|Tosa Mitsuokin maalaamaa Genjin tarinan kuvitusta. Tiedosto:Ipponkyo kaishi - cover.jpg|Tosa Mitsuokin maalaama Ipponkyō kaishin kansi. == Aiheesta muualla == Luokka:Japanilaiset taidemaalarit